钦定古今图书集成/理学汇编/字学典/第147卷 > 《徐炬明事物原始》 > 《谢东宫赐白牙镂管笔启》元·帝
## 钦定古今图书集成/理学汇编/字学典/第147卷 > 《徐炬明事物原始》 > 《谢东宫赐白牙镂管笔启》元·帝

春坊漆管，曲降深恩；北宫象牙，猥蒙霑逮。雕镌精巧，
似辽东之仙物；图写奇丽，笑蜀郡之儒生。故知稽赋
非工，王铭未善。昔伯喈致赠，才属友人；葛龚所酬，止
闻通识。岂若远降鸿慈，曲覃庸陋？方觉瑠璃无当，隋
珠过侈。但有羡卜商，无因则削；徒怀曹植，恒愿执鞭。